CELEX: 32004R1257
Language: lt
Date: 2004-07-07 00:00:00
Title: 2004 m. liepos 7 d. Komisijos reglamentas (EB) Nr. 1257/2004, dėl šiaurinio putasu žvejybos iš laivų, plaukiojančių su valstybės narės vėliava

9.7.2004   
            
            
               LT
            
            
               Europos Sąjungos oficialusis leidinys
            
            
               L 239/4
            
         
      KOMISIJOS REGLAMENTAS (EB) Nr. 1257/2004
   2004 m. liepos 7 d.
   dėl šiaurinio putasu žvejybos iš laivų, plaukiojančių su valstybės narės vėliava
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. spalio 12 d. Tarybos reglamentą (EEB) Nr. 2847/93 dėl kontrolės tvarkos taikymo bendrojoje žvejybos politikoje (1), su paskutiniais pakeitimais, padarytais Komisijos reglamentu (EB) Nr. 1954/2003 (2), ir ypač į jo 21 straipsnio 3 dalį,
   
               (1)
            
            
               kadangi 2003 m. gruodžio 19 d. Tarybos reglamentas (EB) Nr. 2287/2003 2004 metams nustato žvejybos galimybes ir pridėtines sąlygas kai kurių žuvies rūšių išteklių bei žuvies rūšių išteklių grupėms Europos Bendrijos vandenyse, o Europos Bendrijos šalių laivams vandenyse, kur nustatomas leistinas sugaunamos žuvies kiekis, numato šiaurinio putasu žvejybos kvotas 2004 metams (3);
            
         
               (2)
            
            
               kadangi, siekiant užtikrinti, kad būtų laikomasi kvotomis nustatytų išteklių žvejybos kiekinių apribojimų, Komisija turi nustatyti, nuo kada laikoma, kad laivas, plaukiojantis su valstybės narės vėliava, jau yra išnaudojęs nustatytą kvotą;
            
         
               (3)
            
            
               kadangi, Komisijai pateiktais duomenimis, Jūrų žvalgymo tarptautinės tarybos nustatytuose CIEM Vb žvejybos plotuose (Farerų salų vandenyse) su valstybės narės vėliava plaukiojančių arba valstybėje narėje registruotų laivų leidžiamas sugaunamas šiaurinio putasu kiekis jau pasiekė 2004 metams skirtas žvejybos kvotas ir Europos Bendrija uždraudė žvejoti šiuos išteklius nuo 2004 m. balandžio 29 d., siekiant užtikrinti, kad šios datos būtų laikomasi,
            
         PRIĖMĖ ŠĮ REGLAMENTĄ:
   1 straipsnis
   Jūrų žvalgymo tarptautinės tarybos nustatytuose CIEM Vb žvejybos plotuose (Farerų salų vandenyse) su valstybės narės vėliava plaukiojančių arba valstybėje narėje registruotų laivų sugaunamas šiaurinio putasu kiekis jau pasiekė 2004 metams Europos Bendrijos skirtas žvejybos kvotas.
   Jūrų žvalgymo tarptautinės tarybos nustatytuose CIEM Vb (Farerų salų vandenyse) žvejybos plotuose su valstybės narės vėliava plaukiojantiems arba valstybėje narėje registruotiems laivams žvejoti šiaurinį putasu, laikyti sugautas šios žuvies atsargas laivuose, perkauti ir iškrauti tokias šios žuvies atsargas yra draudžiama nuo šio reglamento taikymo pradžios momento.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2004 m. balandžio 29 dienos.
   
      Visas šis reglamentas yra privalomas ir tiesiogiai taikomas visose valstybėse narėse.
      Priimta Briuselyje, 2004 m. liepos 7 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 261, 1993 10 20, p. 1.
   
      (2)  OL L 289, 2003 11 7, p. 1.
   
      (3)  OL L 344, 2003 12 31, p. 1.